钦定古今图书集成/明伦汇编/氏族典/第306卷 > 《廖用贤尚友录》 > 康延沼
## 钦定古今图书集成/明伦汇编/氏族典/第306卷 > 《廖用贤尚友录》 > 康延沼

按《宋史康延泽传》，“延泽兄延沼，幼隶后唐明宗帐下，
仕晋祖为尚食使，改散指挥使、都虞候、兴圣军都指
挥使，出为随、泽二州刺史。周祖北征，延沼与白文遇、
李彦崇、曹奉金并从。广顺中为侍卫马步军都军头，
领信州刺史。从世宗征刘崇，率兵攻辽州，转龙捷右
厢都校，领岳州防御使，真拜蔡齐郑楚四州防御使”，
晋潞二州兵马钤辖。宋初，李重进叛，以延沼为前军
马军都指挥使。建隆四年，改怀州防御使。乾德六年，
征河东，以延沼为先锋都监。太祖亲征太原，以延沼
宿将，熟练边事，诏领兵屯潞州。会以疾归郡。开宝二
年卒。